Jon Fløistad

Jon Fløistad (født 19. april 1938) er en norsk bonde, gartner og politiker (Sp). Han var fylkesordfører i Aust-Agder fra 1995-1999 og fylkesvaraordfører i perioden før det. Før det var han aktiv i kommunepolitikken i forhenværende Øyestad kommune i Arendal. 

Fløistad har utdannelse som hagebrukskandidat fra NLH og var gårdbruker inntil gården i 2010 ble overdratt til neste generasjon. Han har vært fylkesgartner, lektor på Dømmesmoen gartnerskole, konsulent i Gartnerhallen, distriktssjef i Felleskjøpet og foreleser i bærekraftig landbruk for 1. års kandidater ved landbrukshøgskolen utplassert ved Høgskolen i Agder. Den siste delen av sitt yrkesaktive liv var han politiker på heltid. Han har hatt et forholdsvis stort engasjement i arbeidet mot sur nedbør og for å få tilbake laksen til Nidelva, hvor han var grunneier på Lerestvedt utenfor Arendal.  

I 2011 utgav han boka Nidelva og laksen. Den kom ut på Bokbyen forlag i 2011.

Heder 
 2000: Kongens fortjenstmedalje i gull for sitt samfunnsnyttige arbeid

Kilder 
 Portrettintervju i ph-status nr. 2, 2011

Sp-politikere i Aust-Agder
Fylkesordførere i Aust-Agder
Norske gartnere
Personer fra Arendal kommune
Fylkesordførere fra Sp
Kongens fortjenstmedalje i gull